Juha Piironen

Juha Piironen (s. 8. huhtikuuta 1951 Helsinki) on suomalainen kartanlukija. Hän voitti kakkoskuljettajana kolme rallin MM-sarjan mestaruutta, 14 MM-rallia sekä mm. Paris-Dakar-rallin. MM-sarjassa palkintosijoja tuli yhteensä 40. Mestaruudet tulivat 1986 Peugeot’lla, sekä 1987 ja 1991 Lancialla. Piironen toimi muun muassa Juha Kankkusen, Henri Toivosen, Pentti Airikkalan, Erkki Pitkäsen ja Timo Jouhkin kartanlukijana. Piirosen ura päättyi vuonna 1993 juuri ennen Argentiinan MM-rallia hänen saamaansa aivoverenvuotoon, jonka seurauksena hänet leikattiin heti ja hän joutui joksikin aikaa pyörätuoliin. Urheilu-uran jälkeen Piironen työskenteli markkinointi- ja promootiotöissä. Hän asuu Espoossa. Piironen osallistui 84 MM-sarjan kilpailuun, joista ensimmäinen oli Suomen ralli 1973 ja viimeinen Akropolis-ralli 1993.

Juha Piirosen isä Jukka Piironen on 1950-luvun kaksinkertainen seiväshypyn EM-pronssimitalisti ja työurallaan Typpi Oy:n ja seuraajan Kemira Oy:n johtajia.

 Lähteet 

Luokka:Suomalaiset kartanlukijat
Luokka:Vuonna 1951 syntyneet
Luokka:Elävät henkilöt